Laisvės TV

**„Laisvės TV“** – internetinė televizija, kurios laidos transliuojamos „YouTube“ platformoje. Tai sutelktiniu finansavimu paremta internetinė televizija. Televiziją įkūrė garsus Lietuvos žurnalistas ir visuomenininkas Andrius Tapinas 2016 m. rugsėjo 11 d.

„Laisvės TV“ lėšas televizijos išlaikymui renka  „YouTube“, „Ko-Fi“ ir „Substack" platformose, televiziją galima remti ir naudojantis „Bitcoin“, „PayPal“ ir „Paysera“ paslaugomis. 2022 m. pabaigoje televizija turėjo daugiau nei 4 tūkstančius rėmėjų, o kas mėnesį žiūrovų skiriama suma siekia apie 26 tūkstančių eurų. 2025 m. pabaigoje „Youtube“ svetainėje „Laisvės TV“ paskyra turėjo daugiau nei 200 tūkstančių prenumeratorių, o jos laidos buvo peržiūrėtos daugiau nei 80 mln. kartų.

## Laidos

**„[[Laikykitės ten su Andriumi Tapinu|Laikykitės ten]]“** – intelektualios satyros laida sulaukianti iki 230 tūkstančių peržiūrų. Laidoje šmaikščiai ir kandžiai aptariamos šalies, užsienio aktualijos, bei išsamiai paruošta pagrindinė laidos tema. Laidos vedėjas Andrius Tapinas. „Laikykitės ten” ir „Laikykitės ten. Pokalbiai” rodomi ne tik „YouTube”, bet ir keliose regioninėse televizijose – „Init”, „Balticum” bei „Lietuvos ryto” televizijoje.

Laisvės TV kanale publikuojami ir žurnalistiniai tyrimai. Vienas žymiausių - „Sureikšminkim" tyrimų serija. Šie tyrimai atlikti bendradarbiaujant su tiriamosios žurnalistikos centru „Siena".

### Transliuotos laidos

* Pinigų karta
* Trys Draugaiu
* Krazy Lithuania
* Ačiū, Mokytojau
* Sarginiai Šunys
* Rytas ir Vytas
* Pagonių kiemas su Edmundu Jakilaičiu
* Ar tu juokauji?
* paMokslas
* JustIn Lithuania
* Pretendentai
* Aš, tu ir virtuvė
* Lietuvos politikos forumas
* Karštos kėdės
* R.I.T.A.
* Dekonstrukcijos
* Lietuvos futbolas. 1 prieš 1 su Nerijumi Kesminu
* Še tau
* Tapinoidas
* Duok leteną
* Kiek kainuoja Lietuva?
* Mažos mūsų pergalės
* Šortų dialogai
* PU’KATukai
* Elementaru
* Tiek šūnų
* Pinigų kartos akademija
* Sofos žaidynės
* Gyvūnų ministerija
* SINERGIJA?
* Po septintos
* Šviesos!
* #klausimėlis

* Edvino kelionės (Laisvės TV X)
* Monų monai (Laisvės TV X)
* Edvinas nori būti (Laisvės TV X)
* Antanas nori būti (Laisvės TV X)
* Autosnobai (Laisvės TV X)
* Sofos žaidynės (Laisvės TV X)
* Žaidimo partija (Laisvės TV X)
* L&A show (Laisvės TV X)
* Mados planas (Laisvės TV X)

* BOSAI (Laisvės TV. Pinigai)
* Į pliusą (Laisvės TV. Pinigai)
* Skamba teisingai (Laisvės TV. Pinigai)
* Turiu klausimą (Laisvės TV. Pinigai)
* Išgelbėk pinigus (Laisvės TV. Pinigai)
* Komanda (Laisvės TV. Pinigai)
* Tiek pinigų
* Krizės paketas
* Pinigų Reidas
* Kainų seklys
* Kalba ekspertas

## Pilietinės iniciatyvos

### ''Skaidrinam''

2023 m. A. Tapinas ir Laisvės TV komanda pradėjo pilietinę iniciatyvą *Skaidrinam*, kurios metu buvo viešinamos galimai neskaidrios Lietuvos savivaldybių tarybų narių išlaidų atsakaitos. Iniciatyva buvo sumanytas po to, kai A. Tapinas aptiko abejotinas ir galimai klaidingas išlaidų ataskaitas Neringos savivaldybėje.

Į iniciatyvos tyrimų akiratį pateko švietimo, mokslo ir sporto ministrės Jurgitos Šiugždinienės išlaidos, fikstuotos jos darbo Kauno miesto taryboje metu. A. Tapinas taip pat analizavo ir viešino devynių savivaldybių, kuriose išmokos buvo didžiausios, tarybos narių finansus – Kauno miesto, Kauno rajono, Šilutės, Mažeikių, Pagėgių, Alytaus rajono, Palangos, Jonavos ir Šakių. 

Žiniasklaidoje iniciatyva tapo žinoma *čekiukų skandalu*. 2023 m. birželio 13 d. Seimas priėmė Vietos savivaldos įstatymo pataisas, pagal kurias savivaldybių tarybos nariams būtų mokamas penktadalį mero algos siekiantis atlyginimas. 

*Skaidrinam* inciatyvos medžiaga susidomėjus teisėsaugos institucijoms, pradėti tyrimai įvairiuose Lietuvos savivaldybėse. 2024 m. rugsėjį vyko 40 ikiteisminių tyrimų susijusių su *Skaidrinam* viešinama medžiaga, įtarimai buvo pateikti 24 asmenims. Generalinės prokurorės Nidos Grunskienės prašymu, 2024 m. rugpjūtį Seimo narys Andrius Vyšniauskas neteko teisinės neliečiamybės. Jam buvo pateikti įtarimai dėl suklastotų veiklos išlaidų kompensavimo dokumentų, kurių pagrindu jam neteisėtai buvo išmokėta kompensacija. 2024 m. rugsėjį Nida Grunskienė patvirtino, kad savivaldos tarybų nariai savanoriškai grąžino beveik 876 tūkstančių eurų.

2024 m. sausį *Skaidrinam* buvo apdovanota LRT metų apdovanojimu pilietinės iniciatyvos kategorijoje.

## Konfliktai
2016 m. rugsėjį portale tv3.lt pasirodė straipsnis „Nelegaliai veikianti A. Tapino „Laisvės TV“ gali būti užblokuota“. A. Tapinas įsivėlė į žodžių mūšį su TV3, o „Laisvės TV“ komanda kreipėsi į teisininkus bei žurnalistų etikos inspektoriaus tarnybą. Po beveik pusę metų trukusio tyrimo žurnalistų etikos inspektorė įspėjo TV3 paneigti tikrovės neatitinkančią informaciją. Nustatyta, kad teiginiai apie nelegaliai veikiančią A. Tapino „Laisvės TV“ ir jos blokavimą, žemina A. Tapino, kaip projekto kūrėjo, garbę ir orumą.

## Šaltiniai

## Nuorodos
* Laisvės TV  „Youtube“ kanalas
* Laisvės TV „Facebook“ paskyra
* Laisvės TV „Instagram“ paskyra